Gorrissen Federspiel
Gorrissen Federspiel Advokatpartnerselskab er et dansk advokatfirma. Firmaets forretningsområder er inden for erhvervsjura. Det er blandt Danmarks største advokatfirmaer og har afdelinger i København og Aarhus.
Gorrissen Federspiel har sin største afdeling i Axel Towers i det centrale København over for Tivoli. Firmaets afdeling i Aarhus er i Prismet ved Den Gamle By.
Firmaet havde i 2022 ca. 550 ansatte og en nettoomsætning på ca. 985 mio. kr.